
76                                                          DR.30.10.2017                                                

 
jangan di atas serangan-serangan politik ini, ia boleh berubah menjadi satu teori konspirasi 
tentang agenda racist, teori konspirasi tentang fasisme, teori konspirasi tentang dominasi 
satu kaum ke atas satu kaum. Kononnya negara ini hendak jadi negara Kristian kalau satu 
kelompok menang. Ini dalam bahasa orang putih, ‘rubbish’, ini semua rubbish. Oleh sebab 
kita ada perlembagaan, kita ada demokrasi. Janganlah sampai nafsu kita itu hendak marah 
takut orang lain menang, dengan kita heret seluruh negara, dengan serangan-serangan yang 
tidak bertanggungjawab. Ini tidak membantu bangsa Malaysia, langsung tidak membantu. 
Bahkan, ia memburukkan suasana kita, ia merosakkan lagi iaitu sama dengan sebagai politik 
toksik yang jijik. 

Akhirnya, siapa yang rugi? Bukan kita, kita akan terus berpolitik tetapi kita 
mengambil kira rakyat di bawah sana. Mereka terhalang Tuan Yang di-Pertua, daripada 
mendapat polisi yang terbaik. Mereka terhalang daripada mendapat tawaran yang lebih baik 
hanya kerana negara ini diheret dengan prejudis kaum, yang asalnya bukan pun isunya. Akan 
tetapi lebih kepada kepentingan politik. Oleh sebab itu bangsa Malaysia, Bajet 2018 dua 
tahun lagi, mohon maaf saya menyebut kepada Yang Amat Berhormat Pekan, saya tidak 
yakin dengan trend yang ada dan kegagalan kerajaan hari ini untuk mengawal dan 
membendung.  

Kedua, kita juga mencapai satu masyarakat yang kita namakan sebagai masyarakat 
liberal dan toleran. Salah satu daripada sembilan cabaran ialah kita perlu secara strategik 
mencapai satu masyarakat yang liberal dan toleran. Tuan Yang di-Pertua, mungkin bila 
dengar perkataan liberal, maka dalam kepala kita didefinisikan dengan satu definisi yang 
sempit.  

Apa yang dikatakan liberal? Katakan semua agama sama. Apa yang dikatakan 
liberal? Sokong LGBT. Apa yang dikatakan liberal? Liberal ini sokong buat kerja maksiat, 
tidak apa sebab liberal. Malangnya definisi ini silap, definisi ini tidak membantu apa yang 
hendak dicapai dalam cabaran Wawasan 2020 iaitu melahirkan masyarakat liberal dan 
masyarakat yang toleran. Toleran ini daripada bahasa Inggeris ‘tolerance’, ‘tasamuh’ iaitu ia 
boleh menerima walaupun tidak setuju tetapi boleh menerima. Akan tetapi saya tidak suka 
perkataan toleran, saya lebih suka mengguna perkataan ‘respect’, hormat-menghormati. 
Saya ingin mengambil kesempatan, mengambil perhatian Ahli Parlimen dalam Dewan ini, 
bersempena dengan bajet ini. RM280 bilion yang kita belanja, di manakah ia dalam konteks 
nak tercapai masyarakat yang liberal dan toleran? 

Kalau saya hendak petik di sini, seorang Penolong Pengarah Kanan Agama Penjara 
Malaysia yang menerima gaji daripada kita punya emolumen, yang kita luluskan di sini. Dia 
menerima gaji daripada bajet-bajet yang kita luluskan di sini. Dia pergi merata-rata, 
memporak-perandakan masyarakat Islam dengan pandangan agama yang 
memecahbelahkan antara mazhab dan sesama Islam sendiri. Ironinya, orang ini dibawa oleh 
PDRM, di bawah Ketua Penolong Pengarah Cawangan Khas di atas satu tajuk, 
‘Membanteras Keganasan’, sedangkan dia itu sendiri huru-hara. 

■1740 

 Saya tidak mahu sebut nama, tidak elok kita sebut nama. Saya hanya sebut dia 
punya perjawatan sahaja dan saya tidak berminat menyebut nama dalam mana-mana 
ucapan saya.  

 Tuan Yang di-Pertua, kalau orang begini bagi atas payroll kita, yang kita bayar gaji 
dekat dia, tetapi pusing merata di masjid. Bukan hendak mendamaikan, bukan hendak 
meletakkan Islam itu sebagai rahmatan tetapi membawa Islam itu kepada radikalisasi 
sehingga benci-membenci antara umat Islam. Ini Ahli Sunnah Waljamaah, yang ini ahli apa 
ini, ini Salafi, ini Wahabi. Ada yang panggil bukan Wahabi, Wahabiol. Apa ini? 

 Apakah ini liberal dan toleran yang kita maksudkan? Ini tidak cerita lagi seorang 
mufti di negeri Pantai Timur sana, salah satu negeri Pantai Timur sana dengan berwenang 
menggunakan perkataan kafir harbi kepada pihak tertentu. Ini satu yang bahaya. Di mana 
tolerannya? Mana Yang Berhormat Bera, hendak pergi sudah? Okey, selamat. Saya ingat 
dia hendak tunggu sampai habis. Jadi, di mana masyarakat liberal dan tolerannya Tuan Yang 
di-Pertua? Kafir harbi ini betul ada dalam fiqah, tetapi hendak menamakan orang tertentu 
dengan kafir harbi, itu berat. Ini dibawa ke masjid, dibawa ke ceramah-ceramah. Di mana 
kita? Ada yang suruh tanam jirat Cinalah kalau tidak sokong sesuatu.  

 Bagi saya, ini kah masyarakat toleran yang kita hendak bawa? Ini kah masyarakat 
yang liberal itu didefinisikan hanya kononnya sokong LGBT, liberal itu kononnya hendak 



jangan di atas serangan-serangan politik ini, ia boleh berubah menjadi satu teori konspirasi tentang agenda racist, teori konspirasi tentang fasisme, teori konspirasi tentang dominasi satu kaum ke atas satu kaum. Kononnya negara ini hendak jadi negara Kristian kalau satu kelompok menang. Ini dalam bahasa orang putih, 'rubbish', ini semua rubbish. Oleh sebab kita ada perlembagaan, kita ada demokrasi. Janganlah sampai nafsu kita itu hendak marah takut orang lain menang, dengan kita heret seluruh negara, dengan serangan-serangan yang tidak bertanggungjawab. Ini tidak membantu bangsa Malaysia, langsung tidak membantu. Bahkan, ia memburukkan suasana kita, ia merosakkan lagi iaitu sama dengan sebagai politik toksik yang jijik. Akhirnya, siapa yang rugi? Bukan kita, kita akan terus berpolitik tetapi kita mengambil kira rakyat di bawah sana. Mereka terhalang Tuan Yang di-Pertua, daripada mendapat polisi yang terbaik. Mereka terhalang daripada mendapat tawaran yang lebih baik hanya kerana negara ini diheret dengan prejudis kaum, yang asalnya bukan pun isunya. Akan tetapi lebih kepada kepentingan politik. Oleh sebab itu bangsa Malaysia, Bajet 2018 dua tahun lagi, mohon maaf saya menyebut kepada Yang Amat Berhormat Pekan, saya tidak yakin dengan trend yang ada dan kegagalan kerajaan hari ini untuk mengawal dan membendung. Kedua, kita juga mencapai satu masyarakat yang kita namakan sebagai masyarakat liberal dan toleran. Salah satu daripada sembilan cabaran ialah kita perlu secara strategik mencapai satu masyarakat yang liberal dan toleran. Tuan Yang di-Pertua, mungkin bila dengar perkataan liberal, maka dalam kepala kita didefinisikan dengan satu definisi yang sempit. Apa yang dikatakan liberal? Katakan semua agama sama. Apa yang dikatakan liberal? Sokong LGBT. Apa yang dikatakan liberal? Liberal ini sokong buat kerja maksiat, tidak apa sebab liberal. Malangnya definisi ini silap, definisi ini tidak membantu apa yang hendak dicapai dalam cabaran Wawasan 2020 iaitu melahirkan masyarakat liberal dan masyarakat yang toleran. Toleran ini daripada bahasa Inggeris 'tolerance', 'tasamuh' iaitu ia boleh menerima walaupun tidak setuju tetapi boleh menerima. Akan tetapi saya tidak suka perkataan toleran, saya lebih suka mengguna perkataan 'respect', hormat-menghormati. Saya ingin mengambil kesempatan, mengambil perhatian Ahli Parlimen dalam Dewan ini, bersempena dengan bajet ini. RM280 bilion yang kita belanja, di manakah ia dalam konteks nak tercapai masyarakat yang liberal dan toleran?. Kalau saya hendak petik di sini, seorang Penolong Pengarah Kanan Agama Penjara Malaysia yang menerima gaji daripada kita punya emolumen, yang kita luluskan di sini. Dia menerima gaji daripada bajet-bajet yang kita luluskan di sini. Dia pergi merata-rata, memporak-perandakan masyarakat Islam dengan pandangan agama yang memecahbelahkan antara mazhab dan sesama Islam sendiri. Ironinya, orang ini dibawa oleh PDRM, di bawah Ketua Penolong Pengarah Cawangan Khas di atas satu tajuk, 'Membanteras Keganasan', sedangkan dia itu sendiri huru-hara. #1740. Saya tidak mahu sebut nama, tidak elok kita sebut nama. Saya hanya sebut dia punya perjawatan sahaja dan saya tidak berminat menyebut nama dalam mana-mana ucapan saya. Tuan Yang di-Pertua, kalau orang begini bagi atas payroll kita, yang kita bayar gaji dekat dia, tetapi pusing merata di masjid. Bukan hendak mendamaikan, bukan hendak meletakkan Islam itu sebagai rahmatan tetapi membawa Islam itu kepada radikalisasi sehingga benci-membenci antara umat Islam. Ini Ahli Sunnah Waljamaah, yang ini ahli apa ini, ini Salafi, ini Wahabi. Ada yang panggil bukan Wahabi, Wahabiol. Apa ini?. Apakah ini liberal dan toleran yang kita maksudkan? Ini tidak cerita lagi seorang mufti di negeri Pantai Timur sana, salah satu negeri Pantai Timur sana dengan berwenang menggunakan perkataan kafir harbi kepada pihak tertentu. Ini satu yang bahaya. Di mana tolerannya? Mana Yang Berhormat Bera, hendak pergi sudah? Okey, selamat. Saya ingat dia hendak tunggu sampai habis. Jadi, di mana masyarakat liberal dan tolerannya Tuan Yang di-Pertua? Kafir harbi ini betul ada dalam fiqah, tetapi hendak menamakan orang tertentu dengan kafir harbi, itu berat. Ini dibawa ke masjid, dibawa ke ceramah-ceramah. Di mana kita? Ada yang suruh tanam jirat Cinalah kalau tidak sokong sesuatu. Bagi saya, ini kah masyarakat toleran yang kita hendak bawa? Ini kah masyarakat yang liberal itu didefinisikan hanya kononnya sokong LGBT, liberal itu kononnya hendak.